****

**แผนพัฒนาสุขภาพตำบลหนองหลวง**

**ประจำปีงบประมาณ ๒๕๖2**

****

**โดย**

**กองทุนหลักประกันสุขภาพ**

**เทศบาลตำบลหนองหลวง**

**อำเภอเสลภูมิ จังหวัดร้อยเอ็ด**

**สนับสนุนโดย**

**สํานักงานหลักประกันสุขภาพแห่งชาติ (สปสช.)**

**เทศบาลตำบลหนองหลวง**

****

**ประกาศกองทุนหลักประกันสุขภาพเทศบาลตำบลหนองหลวง**

**เรื่อง ประกาศใช้แผนพัฒนาสุขภาพตำบลหนองหลวง**

**ประจําปีงบประมาณ ๒๕๖2**

--------------------------------------------

 ตามที่เทศบาลตำบลหนองหลวง ร่วมกับสํานักงานหลักประกันสุขภาพแห่งชาติ ได้ดําเนินงานระบบหลักประกันสุขภาพในระดับท้องถิ่นหรือพื้นที่ เพื่อให้การบริหารจัดการดําเนินงานมีความสอดคล้องกับประกาศคณะกรรมการหลักประกันสุขภาพแห่งชาติ เรื่อง การกําหนดหลักเกณฑ์เพื่อสนับสนุนให้เทศบาลดําเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ พ.ศ. ๒๕๖๒ และประกาศสํานักงานหลักประกันสุขภาพแห่งชาติ แนวทางการรับเงิน การจ่ายเงิน การเก็บรักษาเงิน และการจัดทําบัญชีเงินหรือทรัพย์สินในกองทุนหลักประกันสุขภาพ และเพื่อให้การบริหารจัดการเป็นไปอย่างมีประสิทธิภาพและตอบสนองความต้องการของประชาชน คณะกรรมการบริหารกองทุนหลักประกันสุขภาพเทศบาลตำบลหนองหลวง ได้มีมติในการประชุมครั้งที่ 2/๒๕๖2 เมื่อวันที่ 27 มีนาคม ๒๕๖2 เห็นชอบร่างแผนดําเนินงานกองทุนหลักประกันสุขภาพเทศบาลตำบลหนองหลวง ประจําปีงบประมาณ ๒๕๖2 และให้ใช้เป็นแผนดําเนินงานกองทุนหลักประกันสุขภาพเทศบาลตำบลหนองหลวง ประจําปีงบประมาณ ๒๕๖2 รายละเอียดปรากฏตามแนบท้ายประกาศนี้

 จึงประกาศให้ทราบโดยทั่วกัน

 ประกาศ ณ วันที่ 27 มีนาคม พ.ศ. ๒๕62

 (นายสวน ศรีระชัย)

 นายกเทศมนตรีเทศบาลตำบลหนองหลวง

 ประธานกรรมการบริหารกองทุนหลักประกันสุขภาพ

 เทศบาลตำบลหนองหลวง

**คำนำ**

 แผนดําเนินงานกองทุนหลักประกันสุขภาพเทศบาลตำบลหนองหลวง อําเภอเสลภูมิ จังหวัดร้อยเอ็ด ประจําปีงบประมาณ ๒๕๖๒ เล่มนี้เป็นผลมาจากการดําเนินการตามโครงการประชุมเชิงปฏิบัติการ การสร้างและใช้แผนที่ยุทธศาสตร์ กองทุนหลักประกันสุขภาพของเทศบาลตำบลหนองหลวง ปี 2๕๖2 เพื่อ เสริมสร้างศักยภาพแก่ คณะกรรมการบริหารกองทุนหลักประกันสุขภาพเทศบาลตำบลหนองหลวง ในการ บริหารจัดการกองทุน และสนับสนุนการพัฒนาระบบบริหารจัดการสร้างความเข้มแข็งในการมีส่วนร่วมของเครือข่ายภาคประชาชนในการจัดการสุขภาพ ของกองทุนสุขภาพระดับท้องถิ่น โดยกองทุนหลักประกัน สุขภาพเทศบาลตำบลหนองหลวง ได้จัดทําขึ้น ด้วยความร่วมมือจากภาคีเครือข่ายด้านสุขภาพ ได้ร่วมประชุมระดมความคิดเห็นในการจัดทําแนวทางการดําเนินงานของกองทุนหลักประกันสุขภาพเทศบาลตำบลหนองหลวง ประจําปีงบประมาณ ๒๕๖2

 ทั้งนี้ เพื่อใช้เป็นเครื่องมือบริหารจัดการการดําเนินการโครงการด้านสุขภาพของประชาชน

ในตําบลหนองหลวง อําเภอเสลภูมิ จังหวัดร้อยเอ็ด ให้มีประสิทธิภาพเป็นรูปธรรมและเกิดประโยชน์สูงสุดแก่ประชาชนในท้องถิ่น โดยคณะกรรมการบริหารกองทุนหลักประกันสุขภาพได้มีมติเห็นชอบอนุมัติแผน ดําเนินงาน ดังกล่าวในการประชุมของคณะกรรมการบริหารกองทุนหลักประกันสุขภาพเทศบาลตำบลหนอง หลวง ครั้งที่ 2 /25๖2 เมื่อวันที่ 27 มีนาคม ๒๕๖2

 กองทุนหลักประกันสุขภาพเทศบาลตำบลหนองหลวง ขอขอบคุณภาคีเครือข่ายด้านสุขภาพที่ทุกท่านที่ได้เสียสละเวลาอันมีค่าเข้าร่วมโครงการฯ และขอขอบคุณคณะกรรมการบริหารกองทุนหลักประกันสุขภาพเทศบาลตำบลหนองหลวง ทุกท่านไว้ ณ โอกาสนี้ด้วย

 กองทุนหลักประกันสุขภาพเทศบาลตำบลหนองหลวง

 27 มีนาคม 25๖2

**สารบัญ**

**หัวข้อ หน้า**

บทที่ 1 บทนำ

 หลักการและเหตุผล 1

 วัตถุประสงค์ 2

 ขั้นตอนการจัดทำแผนงานกองทุนหลักประกันสุขภาพ 2

บทที่ 2 ข้อมูลพื้นฐาน

 คณะกรรมการบริหารกองทุนหลักประกันสุขภาพ 4

 สภาพทั่วไปและข้อมูลพื้นฐาน 4

 ด้านกายภาพ 4

 ด้านการเมือง/การปกครอง 6

 ประชากร 7

 สภาพทางสังคม 7

 ระบบบริการพื้นฐาน 8

 ระบบเศรษฐกิจ 9

 เศรษฐกิจพอเพียงท้องถิ่น (ด้านการเกษตรและแหล่งน้ำ) 10

 ศาสนา ประเพณี วัฒนธรรม 14

 ทรัพยากรธรรมชาติ 15

**บทที่ ๑**

**บทนำ**

**๑. หลักการและเหตุผล**

 พระราชบัญญัติหลักประกันสุขภาพแห่งชาติ พ.ศ. ๒๕๔๕ ได้กําหนดให้ประชาชนและท้องถิ่นมีส่วนร่วมในระบบหลักประกันสุขภาพถ้วนหน้าในหลายรูปแบบ ทั้งในส่วนของการเป็นผู้มีสิทธิในการเข้ารับการบริการ

การบริหารจัดการ การตรวจสอบและรับรองคุณภาพเพื่อให้ประชาชน ได้รับทราบสิทธิ ได้ร่วมกระบวนการเรียนรู้และเพื่อให้มีความพร้อมในการเข้าไปมีส่วนร่วม ในระบบหลักประกันสุขภาพมากขึ้นในอนาคต โดยทั้งนี้องค์กรปกครองส่วนท้องถิ่นสามารถมีส่วนร่วมในระบบหลักประกันสุขภาพถ้วนหน้า ๔ ด้าน คือ

 1) การมีส่วนร่วมในด้านนโยบาย / บริหาร

 ๒) การมีส่วนร่วมในด้านการเงินและงบประมาณ

 ๓)การมีส่วนร่วมในการจัดบริการสุขภาพในชุมชนและท้องถิ่น

 ๔)การมีส่วนร่วมในการตรวจสอบคุณภาพมาตรฐานบริการทั้งนี้เป็นไปตามบทบัญญัติของพระราชบัญญัติหลักประกันสุขภาพแห่งชาติ พ.ศ. ๒๕๔๕มาตรา ๑๓(๓)มาตรา๑๘(๘)มาตรา ๔๗ และมาตรา ๔๘(๔) การมีส่วนร่วมขององค์กรปกครองส่วนท้องถิ่นในการบริหารระบบหลักประกันสุขภาพถ้วนหน้าในระดับพื้นที่นั้น จะทําให้ระบบสามารถตอบสนองต่อความต้องการของประชาชนในแต่ละท้องถิ่นได้มากขึ้น ซึ่งสอดคล้องกับทิศทางการกระจายอํานาจของประเทศ โดยหลักการสําคัญของการมีหลักประกันสุขภาพนั้น เป็นเรื่องของการเคารพในเกียรติและศักดิ์ศรีของความเป็นมนุษย์ เป็นสิ่งที่สร้างความอุ่นใจแก่ประชาชนและเป็นการส่งเสริมให้ประชาชนได้รับบริการสาธารณสุขที่มีคุณภาพและต่อเนื่อง การมีสุขภาพที่ดีเป็นสิทธิประการหนึ่งที่มนุษย์พึงมี การให้หลักประกันสุขภาพแก่ประชาชนเป็นความจําเป็นทางสังคมที่แสดงให้เห็นถึงพัฒนาการทางสังคมของประเทศในการเคารพศักดิ์ศรีของมนุษย์ซึ่งเป็นสมาชิกในสังคม การเข้าใช้บริการสาธารณสุขไม่ควรเป็นเรื่องของการร้องขอและไม่ใช่การซื้อขายแบบธุรกิจ

แต่เป็นการที่ประชาชนมารับบริการอันพึงมีพึงได้จากผู้ให้บริการและเรื่องของการเฉลี่ยสุขเฉลี่ยทุกข์กันของสมาชิกในสังคมจากหลักการสําคัญของการมีหลักประกันสุขภาพและความจําเป็นของการให้ประชาชนในท้องถิ่นได้มีส่วนร่วมในหลักประกันสุขภาพ ทั้งในส่วนของการเป็นผู้มีสิทธิในการเข้ารับการบริการ การบริหารจัดการ การตรวจสอบและรับรองคุณภาพเทศบาลตำบลหนองหลวง อำเภอเสลภูมิ จังหวัดร้อยเอ็ด จึงได้ดําเนินการจัดตั้งกองทุนหลักประกันสุขภาพเทศบาลตำบลหนองหลวง ขึ้น เพื่อให้ประชาชนในตําบลได้รับทราบสิทธิและกระบวนการเรียนรู้ในการเข้ามามีส่วนร่วมในระบบหลักประกันสุขภาพที่ดีกองทุนหลักประกันสุขภาพเทศบาลตำบลหนองหลวง มีเจตนารมณ์ในการสร้างการมีส่วนร่วมขององค์กรปกครองส่วนท้องถิ่นให้เข้ามามีบทบาทในการดูแลสุขภาพของประชาชนในพื้นที่แล้ว ยังสนับสนุนให้ประชาชนได้แสดงบทบาทในการพึ่งตนเองด้านสุขภาพตนเอง ทั้งนี้ยังส่งเสริมให้ทุกฝ่ายที่เกี่ยวข้องเกิดความตระหนักต่อการปรับเปลี่ยนพฤติกรรมสุขภาพของประชาชน สามารถดูแลสุขภาพได้ด้วยตนเอง และสร้างกลไกในสังคมที่จะต้องเข้ามาร่วมกันแก้ปัญหาต่าง ๆ ที่มีผลต่อสุขภาพให้ลุล่วงดังนั้น เพื่อให้การบริหารจัดการกองทุนหลักประกันสุขภาพเทศบาลตำบลหนองหลวง เป็นไปอย่างมีประสิทธิภาพ และบรรลุวัตถุประสงค์จึงต้องมีระบบการจัดข้อมูล การจัดทําแผนงานที่ใช้เป็นแนวทางการแก้ไขปัญหาและกําหนดทิศทางการดําเนินงานในการสนับสนุนงบประมาณให้แก่หน่วยบริการ ประชาชน และภาคีที่เกี่ยว ข้อง โดยนําแผนสุขภาพชุมชน และแผนที่ยุทธศาสตร์มาใช้เป็นเครื่องมือในการบริหารจัดการกองทุน เพื่อพัฒนาให้เกิดสุขภาวะของประชาชนในพื้นที่รับผิดชอบต่อไป

**๒. วัตถุประสงค์**

 ๑. เพื่อให้ประชาชนเข้าถึงบริการได้ง่าย มีส่วนร่วมรับผิดชอบทั้งในด้านความเป็นเจ้าของการควบคุม

 กํากับและร่วมรับผิดชอบค่าใช้จ่ายในระดับที่สมเหตุสมผล

 ๒.เพื่อให้ประชาชนได้รับการคุ้มครองสิทธิอย่างเต็มที่และมีกลไกในการคุ้มครองสิทธิที่เป็นจริง

 ๓.เพื่อสนับสนุนให้หน่วยบริการระดับปฐมภูมิจัดหน่วยบริการร่วมกันในลักษณะเครือข่ายและ ให้บริการได้อย่างครอบคลุมกว้างขวาง

 ๔. เพื่อให้สิทธิประโยชน์หลักและรูปแบบหรือกลไกการจ่ายเงินแก่ผู้ให้บริการจะต้องเป็นมาตรฐานเดียวกัน

 ๕. เพื่อส่งเสริมให้ประชาชนได้รับบริการสาธารณสุขที่มีคุณภาพอย่างต่อเนื่อง

 ๖. เพื่อสนับสนุนและส่งเสริมการบริหารจัดการสาธารณสุขในด้านการส่งเสริมสุขภาพ การปูองกันโรคและการฟื้นฟูสภาพของหน่วยบริการหรือสถานที่บริการอื่น ๆ หรือสถานบริการทางเลือกต่าง ๆ

 ๗. เพื่อส่งเสริมให้กลุ่มเป้าหมายที่เป็นกลุ่มแม่และเด็ก กลุ่มผู้สูงอายุ กลุ่มผู้พิการ กลุ่มผู้ประกอบอาชีพที่มีความเสี่ยง และกลุ่มผู้ป่วยเรื้อรังที่อยู่ในชุมชนสามรถเข้าถึงบริการสาธารณสุขได้อย่างทั่วถึงและมีประสิทธิภาพอย่างน้อยตามชุดสิทธิประโยชน์

 ๘. เพื่อให้เกิดการพัฒนาสุขภาพของคนในท้องถิ่นโดยการบริหารจัดการของท้องถิ่น

 ๙. เพื่อให้ประชาชนในท้องถิ่นมีคุณภาพชีวิตที่ดีขึ้น

**๓.ขั้นตอนการจัดทำแผนงานกองทุนหลักประกันสุขภาพ**

 ขั้นตอนที่ ๑ การเตรียมการจัดทําแผนงาน

 คณะกรรมการบริหารกองทุนหลักประกันสุขภาพเทศบาลตำบลหนองหลวง เป็นคณะทํางานที่รับผิดชอบในการจัดทําแผนงาน มีหน้าที่ชี้แจงวัตถุประสงค์ ความสําคัญ และแนวทางในการจัดทําแผนงานให้ผู้ที่เกี่ยวข้องได้รับทราบ เพื่อจัดทําโครงการจัดทําแผนที่ยุทธศาสตร์ของกองทุนหลักประกันสุขภาพ

ขั้นตอนที่ ๒ การคัดเลือกยุทธศาสตร์และแนวทางการพัฒนา

 ๑) คณะกรรมการบริหารกองทุนหลักประกันสุขภาพเทศบาลตำบลหนองหลวง จัดประชุมร่วมระหว่างคณะกรรมการบริหารกองทุนฯ ส่วนราชการที่เกี่ยวข้อง และผู้ที่มีส่วนเกี่ยวข้อง เพื่อร่วมกันพิจารณาโครงการหรือกิจกรรม ที่จะนํามาใช้เป็นกรอบการจัดทําแผนงาน รวมทั้งกําหนดโครงการ / กิจกรรม ที่จะนํามาเพิ่มเติมหรือตัดทอนลงได้

 ๒) คณะกรรมการบริหารกองทุนหลักประกันสุขภาพเทศบาลตำบลหนองหลวง จัดประชุมร่วมกันเพื่อพิจารณาว่ามีโครงการ / กิจกรรมอะไรบ้างที่จะต้องดําเนินการเพื่อให้บรรลุวัตถุประสงค์และเป้าหมายของแนวทางการพัฒนาสุขภาพ

ขั้นตอนที่ ๓ การเก็บรวบรวมข้อมูลและวิเคราะห์ข้อมูล

 ๑) การเก็บรวบรวมข้อมูล การจัดแผนงาน คณะกรรมการบริหารกองทุนหลักประกันสุขภาพเทศบาลตำบลหนองหลวงดําเนินการสํารวจและเก็บรวบรวมข้อมูลที่จําเป็นต่อการจัดทําแผนงานซึ่งนอกจากจะต้องเก็บรวบรวมข้อมูลพื้นฐานทั่วไปแล้ว ยังจะต้องวิเคราะห์ข้อมูลตลอดจนให้ความเห็นซึ่งข้อมูลที่จัดทํา ได้แก่ ข้อมูลประชากร อาชีพ การศึกษา เศรษฐกิจการคมนาคม การสาธารณูปโภค สุขภาพ ได้อย่างถูกต้อง เพื่อสามารถนํามาวิเคราะห์ SWOT (การวิเคราะห์จุดแข็ง จุดอ่อน โอกาส และอุปสรรค) ได้เพื่อตอบสนองปัญหาความต้องการด้านสุขภาพของประชาชนในเขตพื้นที่

 ๒) การวิเคราะห์ข้อมูล คณะกรรมการบริหารกองทุนหลักประกันสุขภาพเทศบาลตำบลหนองหลวง

 จะสรุปผลการพัฒนาที่ผ่านมานําเสนอที่ประชุมซึ่งประกอบด้วย คณะกรรมการบริหารกองทุนหลักประกันสุขภาพเทศบาลตำบลหนองหลวง ประชาชน และหน่วยงานที่เกี่ยวข้องเพื่อประเมินผลการพัฒนาในรอบปีที่ผ่านมาโดยประเมินทั้งในเชิงปริมาณและในเชิงคุณภาพ เพื่อนํามาคัดเลือกจัดแผนงาน รวมทั้งจัดลําดับความสําคัญและแนวทางการพัฒนาสุขภาพเพื่อให้บรรลุวัตถุประสงค์ของแผนงาน การจัดลําดับความสําคัญมีหลายวิธี ตั้งแต่วิธีง่าย ๆ คือ ประชุมตกลงกัน หรืออาจใช้วิธีการลงคะแนนโดยใช้บัตรลงคะแนนเพื่อนําคะแนนมาจัดลําดับความสําคัญเพื่อเป็นแนวทางในการพัฒนาสุขภาพของประชาชนในตําบลหนองหลวง

ขั้นตอนที่ ๔ การกําหนดวัตถุประสงค์ของแนวทางการพัฒนาของกองทุนหลักประกันสุขภาพ

 หลังจากได้แนวทางแผนงานที่สอดคลองกับแผนยุทธศาสตร์การพัฒนามาดําเนินการหลังจากทราบภารกิจแนวทางการพัฒนาที่กองทุนหลักประกันสุขภาพเทศบาลตำบลหนองหลวง ที่จะต้องทำ

ขั้นตอนที่ ๕ การจัดทํารายละเอียดโครงการ / กิจกรรมการพัฒนา

 คณะกรรมการบริหารกองทุนหลักประกันสุขภาพพิจารณาคัดเลือกโครงการที่สอดคล้องกับแนวทางการพัฒนาสุขภาพของตําบล มาจัดทํารายละเอียดโครงการ ในด้านเป้าหมาย ผลผลิต ผลลัพธ์ งบประมาณ ระยะเวลา ผู้รับผิดชอบ และตัวชี้วัดความสําเร็จ โดยเน้นการศึกษารายละเอียดของกิจกรรมที่จะดำเนินการ เพื่อให้สามารถนำไปจัดทำงบประมาณรายจ่ายได้ต่อไป

ขั้นตอนที่ ๖ การจัดทําร่างแผนดําเนินงาน

 คณะกรรมการบริหารกองทุนหลักประกันสุขภาพ จัดทําร่างแผนดําเนินงาน โดยมีเค้าโครงประกอบด้วย ๗ ขั้นตอน เพื่อเสนอร่างแผนดําเนินงาน และรับฟังความคิดเห็น ข้อเสนอแนะ และนําไปปรับปรุงแผนงานให้สมบูรณ์ต่อไป เมื่อดําเนินตามขั้นตอนต่างๆ เสร็จสิ้นแล้วให้นําร่างแผนปรับปรุงตามข้อเสนอแนะ

ขั้นตอนที่ ๗ การอนุมัติและการประกาศใช้แผนดําเนินงาน

 คณะกรรมการบริหารกองทุนหลักประกันสุขภาพเทศบาลตำบลหนองหลวง พิจารณาอนุมัติ ประกาศใช้ และรายงานแผนดําเนินงานให้หน่วยงานที่เกี่ยวข้องทราบต่อไป

บทที่ ๒

ข้อมูลพื้นฐาน

กองทุนหลักประกันสุขภาพเทศบาลตำบลหนองหลวง

 **คณะกรรมการบริหารกองทุนหลักประกันสุขภาพ**

 เทศบาลตำบลหนองหลวง เข้าร่วมดําเนินงานจะต้องจัดให้มีคณะกรรมการชุดหนึ่ง เรียกว่า คณะกรรมการบริหารกองทุน โดยองค์ประกอบของคณะกรรมการ ต้องสรรหาตามหลักเกณฑ์ที่สํานักงานหลักประกันสุขภาพแห่งชาติ (สปสช.) กําหนด ดังต่อไปนี้

1. นายกเทศมนตรีเทศบาลตำบลหนองหลวง เป็นประธานกรรมการ
2. ผู้ทรงคุณวุฒิในพื้นที่ จำนวน ๒ คน เป็นรองประธานกรรมการ
3. สมาชิกเทศบาลตำบลหนองหลวง ที่สภาฯ มอบหมาย

 จำนวน ๒ คน เป็นกรรมการ

1. หัวหน้าหน่วยบริการปฐมภูมิในพื้นที่ จำนวน ๒ คน เป็นกรรมการ
2. อาสาสมัครสาธารณสุขประจำหมู่บ้านในพื้นที่ที่คัดเลือกกันเอง

 จำนวน ๒ คน เป็นกรรมการ

1. ผู้แทนหมู่บ้านหรือชุมชนที่ประชาชนในหมู่บ้านหรือชุมชนคัดเลือก

 กันเอง จำนวนไม่เกิน ๕ คน เป็นกรรมการ

1. ปลัดเทศบาลตำบลหนองหลวง หรือเจ้าหน้าที่อื่น

 ที่นายกเทศมนตรีเทศบาลตำบลหนองหลวงมอบหมาย เป็นกรรมการและเลขานุการ

**สภาพทั่วไปและข้อมูลพื้นฐาน**

**1. ด้านกายภาพ**

**1.1 ที่ตั้งของตำบล**

ตำบลหนองหลวง เป็นตำบลที่อยู่ทางทิศตะวันออกของจังหวัดร้อยเอ็ด และอยู่ทางทิศเหนือของอำเภอเสลภูมิ 14 กิโลเมตร และห่างจากจังหวัดร้อยเอ็ด 46 กิโลเมตร อาณาเขตของตำบลติดต่อกับตำบลและอำเภอต่างๆ ดังนี้

* + - ทิศเหนือ ติดต่อกับ ตำบลโนนชัยศรี อำเภอโพนทอง
		- ทิศตะวันออก ติดต่อกับ ตำบลนาแซง อำเภอเสลภูมิ
		- ทิศใต้ ติดต่อกับ ตำบลนาเมือง อำเภอเสลภูมิ
		- ทิศตะวันตก ติดต่อกับ ตำบลท่าม่วง อำเภอเสลภูมิ

**เนื้อที่** ตำบลหนองหลวงมีพื้นที่ทั้งหมด 14,375 ไร่ หรือ 23 ตารางกิโลเมตร



**1.2 ลักษณะภูมิประเทศ**

ตำบลหนองหลวง มีสภาพภูมิประเทศโดยทั่วไปเป็นที่ราบ พื้นที่ส่วนมากมีความอุดมสมบูรณ์

**1.3 ลักษณะภูมิอากาศ**

ลักษณะภูมิอากาศของเทศบาลตำบลหนองหลวง ลักษณะภูมิอากาศของจังหวัดร้อยเอ็ดจัดอยู่ภายในเขตภูมิอากาศแบบทุ่งหญ้าเมืองร้อน หรือเรียกอีกอย่างหนึ่งว่าเขตภูมิอากาศแบบสะวันนา (Savanna Climate) ซึ่งเป็นลักษณะอากาศที่มีฤดูแล้งสลับฤดูฝนอย่างเด่นชัดลักษณะอากาศเช่นนี้เกิดขึ้นเนื่องจากจังหวัดร้อยเอ็ดตกอยู่ภายใต้อิทธิพลของลมมรสุม 2 ชนิด คือ ลมมรสุมตะวันตกเฉียงใต้และลมมรสุมตะวันออกเฉียงเหนือจึงสามารถแบ่งฤดูกาลออกได้เป็น 3 ฤดู ดังนี้

1. ฤดูฝน (Rain Season) เริ่มตั้งแต่กลางเดือนพฤษภาคมถึงกลางเดือนตุลาคมซึ่งได้รับอิทธิพลจากลมมรสุมตะวันตกเฉียงใต้พัดนำความชื้นจากทะเลอันดามันและอ่าวไทยเข้ามาปกคลุมและมีอิทธิพลของร่องความกดอากาศต่ำหรือร่องมรสุม (International Tropical Convergence Zone : ITCZ or Monsoon Trough)

2. ฤดูหนาว (Winter Season) เริ่มตั้งแต่กลางเดือนตุลาคมถึงกลางเดือนกุมภาพันธ์ ในฤดูนี้จังหวัดร้อยเอ็ดได้รับอิทธิพลจากลมมรสุมตะวันออกเฉียงเหนือซึ่งเป็นลมที่พัดออกจากความกดอากาศสูงหรือมวลอากาศเย็นจากประเทศจีนมีลักษณะอากาศเย็นและแห้ง ความกดอากาศสูงหรือมวลอากาศเย็นจะแผ่ปกคลุมตลอดฤดูอุณหภูมิจะลดต่ำลงทำให้มีอากาศหนาวเย็นโดยทั่วไปขึ้นอยู่กับกำลังและขนาดของมวลอากาศเย็นนั้น

3. ฤดูร้อน (Summer Season) เริ่มตั้งแต่กลางเดือนกุมภาพันธ์ถึงกลางเดือนพฤษภาคมลมที่พัดปกคลุมในฤดูนี้ส่วนใหญ่เป็นลมใต้และลมตะวันตกและมักจะมีหย่อมความกดอากาศต่ำเนื่องจากความร้อน (Heat Low) ปกคลุมตลอดฤดู ทำให้มีอากาศร้อนโดยทั่วไป

**1.4 ลักษณะของดิน**

โดยสภาพทั่วไปของลักษณะดินของพื้นที่ในตำบลหนองหลวง เป็นดินที่มีลักษณะเป็นดินร่วนปนทราย และดินเหนียว โดยแยกดังนี้

1. ดินร่วนปนทราย เป็นดินที่มีเนื้อดินค่อนข้างละเอียดนุ่มมือ ในสภาพดินแห้งจะจับกันเป็นก้อนแข็งพอประมารในสภาพดินชื้นดินจะยืดหยุ่นได้ดีเมื่อสัมผัสจะรู้สึกนุ่นมือ เมื่อกำดินให้แน่นในฝ่ามือแล้วคลายออกดินจะจับกันเป็นก้อน ดินร่วนเป็นดินที่มีความเหมาะสมสำหรับการเพาะปลูกเพราะไถพรวนง่าย
มีการระบายน้ำและถ่ายเทอากาศดีและมักจะมีความอุดมสมบูรณ์

2. ดินเหนียว เป็นดินที่มีลักษณะสภาพดินแห้งจะจับกันเป็นก้อน เมื่อเปียกน้ำแล้วจะมีความยืดหยุ่น สามมารถปั้นเป็นก้อน ลักษณะเหนียวติดมือ มีทั้งดินที่ระบายน้ำและอากาศดีและไม่ดี สามารถอุ้มน้ำดูดซับน้ำและแลกเปลี่ยนธาตุอาหารพืชได้ดี ในตำบลหนองหลวงมีบางหมู่บ้านที่มีสภาพดินที่เป็นดินเหนียว ซึ่งการไถพรวดดินนั้นจะลำบาก เพราะเมื่อดินแห้งจะแข็งมาก และเมื่อดินเปียกดินจะเหนียวติดเครื่องมือไถพรวน

**1.5 ลักษณะของแหล่งน้ำ**

ในพื้นที่ของเทศบาลตำบลหนองหลวงเป็นพื้นที่ราบ มีลักษณะของแหล่งน้ำเป็นหนองน้ำ หรือแอ่งน้ำ หนองน้ำตื้น บ่อน้ำธรรมชาติ บ่อน้ำที่ประชาชนขุดเจาะไว้ใช้เองในหน้าแล้ง และมีลำห้วยธรรมชาติ คือ ห้วยอีสง

**1.6 ลักษณะของไม้/ป่าไม้**

ลักษณะของไม้หรือป่าไม้ในพื้นที่เทศบาลตำบลหนองหลวงส่วนมากจะเป็นป่าไม้ดอนเล็กที่ท้ายหมู่บ้าน ที่แต่ละหมู่บ้านได้ช่วยกันอนุรักษ์ไว้ ต้นไม้จะเป็นต้นไม้พื้นเมืองไม้ท้องถิ่น เช่น สะเดา ประดู่ และอื่นฯ

**2. ด้านการเมือง/การปกครอง**

**2.1 แบ่งเขตด้านการเมือง/การปกครอง**

แบ่งเขตด้านการเมือง/การปกครองออกเป็น 2 เขตรายละเอียดดังนี้

เขตที่ 1 รวมจำนวน 5 หมู่บ้าน เขตที่ 2 รวมจำนวน 4 หมู่บ้าน

 หมู่ที่ 1 บ้านบะหลวง หมู่ที่ 2 บ้านหนองแคน

 หมู่ที่ 3 บ้านดอนสีสุก หมู่ที่ 4 บ้านหนองสำราญ

 หมู่ที่ 7 บ้านหนองยาง หมู่ที่ 5 บ้านหนองเรือ

 หมู่ที่ 8 บ้านหนองทุ่มชุม หมู่ที่ 6 บ้านหนองงู

 หมู่ที่ 9 บ้านทุ่งสนาม

**2.2 การเลือกตั้ง**

การเลือกตั้งในเขตพื้นที่เทศบาลตำบลหนองหลวง มีการแบ่งเขตเลือกตั้งเป็น 2 เขต จำนวน 9 หน่วยเลือกตั้ง ประชาชนส่วนมากให้ความสำคัญและให้ความร่วมมือในการใช้สิทธิเลือกตั้ง คิดเป็นร้อยละ 80 ของจำนวนประชากรผู้มีสิทธิเลือกตั้ง

**3. ประชากร**

**3.1 ข้อมูลเกี่ยวกับจำนวนประชากร**

จำนวนประชากรในเขตตำบลหนองหลวง 768 ครัวเรือนแยกเป็น ชาย 1,609 คน หญิง 1,509 คน รวมประชากร 3,121 คน เฉลี่ยความหนาแน่นของประชากร 135 คน/ตร.กม. (23 ตร.กม. หรือ 14,375 ไร่) แยกจำนวนประชากรตำบลหนองหลวง ชาย หญิงจากทะเบียนบ้าน ได้แก่

|  |  |  |  |
| --- | --- | --- | --- |
| **หมู่บ้าน** | **จำนวนประชากร** | **รวม** | **จำนวนหลังคาเรือน(หลัง)** |
| **ชาย (คน)** | **หญิง (คน)** |
| หมู่ที่ 1 บ้านบะหลวง | 114 | 110 | 224 | 58 |
| หมู่ที่ 2 บ้านหนองแคน | 311 | 316 | 627 | 130 |
| หมู่ที่ 3 บ้านดอนสีสุก | 112 | 98 | 210 | 52 |
| หมู่ที่ 4 บ้านหนองสำราญ | 224 | 197 | 421 | 91 |
| หมู่ที่ 5 บ้านหนองเรือ | 177 | 160 | 337 | 92 |
| หมู่ที่ 6 บ้านหนองงู | 90 | 101 | 191 | 51 |
| หมู่ที 7 บ้านหนองยาง | 250 | 237 | 487 | 126 |
| หมู่ที่ 8 บ้านหนองทุ่มชุม | 119 | 99 | 218 | 60 |
| หมู่ที่ 9 บ้านทุ่งสนาม | 212 | 194 | 406 | 108 |
| **รวม** | **1,609** | **1,509** | **3,121** | **768** |

**3.2 ช่วงอายุและจำนวนประชากร**

|  |  |  |
| --- | --- | --- |
| **ลำดับที่** | **ช่วงอายุ** | **จำนวน** |
| 1 | 0- 18 | 748 |
| 2 | 18 - 59 | 1,963 |
| 3 | 60-69 | 220 |
| **ลำดับที่** | **ช่วงอายุ** | **จำนวน** |
| 4 | 70-79 | 93 |
| 5 | 80-89 | 93 |
| 6 | 90 ปีขึ้นไป | 4 |
| **รวม** | **3,121** |

**4. สภาพทางสังคม**

**4.1 การศึกษา**

* + - โรงเรียนประถมศึกษา จำนวน 2 แห่ง
		- โรงเรียนมัธยมศึกษา จำนวน - แห่ง
		- ศูนย์พัฒนาเด็กเล็ก จำนวน 2 แห่ง

**4.2 สาธารณสุขไ**

* + - โรงพยาบาลส่งเสริมสุขภาพตำบลประจำตำบล/หมู่บ้าน จำนวน 1 แห่ง
		- อัตราการมีส้วมและใช้ส้วม 100%

**4.3 อาชญากรรม**

* จุดตรวจประจำหมู่บ้านทุกหมู่บ้านเพื่อความปลอดภัยในชีวิตและทรัพย์สิน

**4.4 ยาเสพติด**

* + - ปัญหาด้านอาชญากรรมในพื้นที่ ไม่มี ส่วนปัญหายาเสพติดพื้นที่ตำบลหนองหลวงประสบปัญหายาเสพติด เช่น ยาบ้า กาว กัญชา สุรา ฯลฯ อีกประเด็นปัญหาคือ เด็กวัยรุ่น เยาวชน ท้องก่อนวัยอันควร จับกลุ่มมั่วสุ่ม แข่งรถ

**4.5 การสังคมสงเคราะห์**

เทศบาลตำบลหนองหลวง เป็นตำบลที่มีจำนวนประชากรมากพอสมควร จำนวนประชากรผู้สูงอายุ ผู้พิการ ผู้ถูกทอดทิ้งทางสังคมมีดังนี้

* จำนวนผู้สูงอายุ จำนวน 385 คน
* จำนวนผู้พิการ จำนวน 126 คน
* จำนวนผู้ป่วยเอดส์ จำนวน 3 คน
* จำนวนผู้ถูกทอดทิ้ง ผู้ยากไร้ จำนวน - คน
* บ้านกาชาด 1 หลัง จำนวน - คน
* ซ่อมแซมบ้านผู้สูงอายุ จำนวน - คน

**5. ระบบบริการพื้นฐาน**

**5.1 การคมนาคมขนส่ง**

* + - ถนนสายหลักที่ติดต่อกับอำเภอเสลภูมิ มีลาดยาง
		- ถนนภายในหมู่บ้านเป็นคอนกรีต 95%

**5.2 การไฟฟ้า**

* + - การไฟฟ้า ตำบลหนองหลวงมีการใช้ไฟฟ้า 100%

**5.3 การประปา**

* + - การประปา ตำบลหนองหลวงมีการใช้ประปา 100%

**5.4 โทรศัพท์**

* + - ตู้โทรศัพท์สาธารณะ จำนวน - แห่ง

**5.5 ไปรษณีย์/การสื่อสาร/การขนส่ง และวัสดุ ครุภัณฑ์**

* + - ไปรษณีย์ จำนวน 1 แห่ง

**6. ระบบเศรษฐกิจ**

* 1. **การเกษตร**

ประชากรมีการประกอบอาชีพหลัก คือ การเกษตร โดยเฉพาะทำนาเป็นหลัก นอกจากนั้นยังมีเกษตรกรบางส่วน หลังจากทำนาแล้วจะประกอบอาชีพนอกภาคเกษตร คือการปลูกพืชผักหลังการเก็บเกี่ยว เพื่อไว้บริโภคในครัวเรือนและปลูกเพื่อขาย เช่น การปลูกหน่อไม้ฝรั่ง ผักบุ้ง ผักกวางตุ้ง หอม กระเทียม มะเขือ ฯลฯ บางส่วนทำการค้าขายและไปรับจ้างนอกพื้นที่

**6.2 การประมง**

พื้นที่เทศบาลตำบลหนองหลวงประชาชนส่วนมากทำการประมงในบ่อน้ำที่ตนเองขุดไว้เพื่อบริโภค เหลือจากบริโภคก็จำหน่าย

**6.3 การปศุสัตว์**

พื้นที่เทศบาลตำบลหนองหลวงมีการทำการปศุสัตว์ คือ การเลี้ยงสัตว์ เช่น การเลี้ยงโค-กระบือ เลี้ยงสุกร เลี้ยงเป็ด ไก่ และสัตว์อื่นๆเพื่อบริโภค และการค้าขายเพิ่มรายได้

**6.4 การบริการ**

* + - ร้านค้า จำนวน 33 ร้าน
		- โรงสีข้าว จำนวน 15 แห่ง
		- ปั้มน้ำมันและก๊าซ จำนวน 1 แห่ง
		- ปั้มหลอด จำนวน 7 แห่ง

**6.5 การท่องเที่ยว**

* เทศบาลตำบลหนองหลวงมีสถานที่ท่องเที่ยว จำนวน - แห่ง

**6.6 อุตสาหกรรม**

* โรงงานน้ำดื่ม จำนวน 1 แห่ง

**6.7 การพาณิชย์และกลุ่มอาชีพ**

* กลุ่มเลี้ยงสัตว์ กลุ่มปลูกผักปลอดสารพิษ กลุ่มทอเสื่อกก กลุ่มทอผ้าพื้นเมืองฯลฯ

**6.8 แรงงาน**

* ด้านแรงงานในพื้นที่ตำบลหนองหลวง ไม่มีแรงงานต่างด้าว แรงงานส่วนมากจะเป็น

แรงของประชาชนในพื้นที่เท่านั้น

**7. เศรษฐกิจพอเพียงท้องถิ่น (ด้านการเกษตรและแหล่งน้ำ)**

|  |
| --- |
| **บ้านบะหลวง หมู่ที่ 1** |
| **ประเภทของการทำการเกษตร** | **จำนวน** | **ผลผลิต** | **ต้นทุนการผลิตเฉลี่ย** | **ราคาขายโดยเฉลี่ย** |
| **(ครัวเรือน/ไร่)** | **(กก./ไร่)** | **(บาท/ไร่)** | **(บาท/ไร่)** |
| **1) ทำนา** | ในเขตชลประทาน |  |  |  |  |
|  | นอกเขตชลประทาน | 48/370 | 320 | 2,000 | 2,700 |

|  |  |  |
| --- | --- | --- |
| **ประเภทแหล่งน้ำทางการเกษตร** | **ความเพียงพอของปริมาณน้ำฝน** | **การเข้าถึงแหล่งน้ำการเกษตร** |
| **เพียงพอ** | **ไม่เพียงพอ** | **ทั่วถึง** | **ไม่ทั่วถึง** |
| **1) ห้วย / ลำธาร** |  |  |  |  |
| **2) หนองน้ำ / บึง** |  | **🗸** |  | **🗸** |
| **3) อ่างเก็บน้ำ** |  |  |  |  |
| **4) ฝาย** |  |  |  |  |
| **5) สระ** |  |  |  |  |
| **6) คลองชลประทาน** |  |  |  |  |
| **7) ประปาหมู่บ้าน** | **🗸** |  | **🗸** |  |
| **8) ประปาส่วนภูมิภาค** |  |  |  |  |

|  |
| --- |
| **บ้านหนองแคน หมู่ที่ 2** |
| **ประเภทของการทำการเกษตร** | **จำนวน** | **ผลผลิต** | **ต้นทุนการผลิตเฉลี่ย** | **ราคาขายโดยเฉลี่ย** |
| **(ครัวเรือน/ไร่)** | **(กก./ไร่)** | **(บาท/ไร่)** | **(บาท/ไร่)** |
| **1) ทำนา** | ในเขตชลประทาน |  |  |  |  |
|  | นอกเขตชลประทาน | 143/1,203 | 400 | 3,600 | 3,600 |

|  |  |  |
| --- | --- | --- |
| **ประเภทแหล่งน้ำทางการเกษตร** | **ความเพียงพอของปริมาณน้ำฝน** | **การเข้าถึงแหล่งน้ำการเกษตร** |
| **เพียงพอ** | **ไม่เพียงพอ** | **ทั่วถึง** | **ไม่ทั่วถึง** |
| **1) ห้วย / ลำธาร** |  |  |  |  |
| **2) หนองน้ำ / บึง** |  | **🗸** |  | **🗸** |
| **3) อ่างเก็บน้ำ** |  |  |  |  |
| **4) ฝาย** |  |  |  |  |
| **5) สระ** |  |  |  |  |
| **6) คลองชลประทาน** |  |  |  |  |
| **7) ประปาหมู่บ้าน** |  |  |  |  |
| **8) ประปาส่วนภูมิภาค** |  |  |  |  |

|  |
| --- |
| **บ้านดอนสีสุก หมู่ที่ 3** |
| **ประเภทของการทำการเกษตร** | **จำนวน** | **ผลผลิต** | **ต้นทุนการผลิตเฉลี่ย** | **ราคาขายโดยเฉลี่ย** |
| **(ครัวเรือน/ไร่)** | **(กก./ไร่)** | **(บาท/ไร่)** | **(บาท/ไร่)** |
| **1) ทำนา** | ในเขตชลประทาน |  |  |  |  |
|  | นอกเขตชลประทาน | 48/529 | 300 | 2,700 | 3,000 |
| **2) ทำสวน** | สวนยางพารา | 1/22 | - | - | - |

|  |  |  |
| --- | --- | --- |
| **ประเภทแหล่งน้ำทางการเกษตร** | **ความเพียงพอของปริมาณน้ำฝน** | **การเข้าถึงแหล่งน้ำการเกษตร** |
| **เพียงพอ** | **ไม่เพียงพอ** | **ทั่วถึง** | **ไม่ทั่วถึง** |
| **1) ห้วย / ลำธาร** |  |  |  |  |
| **2) หนองน้ำ / บึง** |  |  |  |  |
| **3) อ่างเก็บน้ำ** |  |  |  |  |
| **4) ฝาย** |  |  |  |  |
| **5) สระ** |  |  |  |  |
| **6) คลองชลประทาน** |  |  |  |  |
| **7) ประปาหมู่บ้าน** | **🗸** |  | **🗸** |  |
| **8) ประปาส่วนภูมิภาค** |  |  |  |  |

|  |
| --- |
| **บ้านหนองสำราญ หมู่ที่ 4** |
| **ประเภทของการทำการเกษตร** | **จำนวน** | **ผลผลิต** | **ต้นทุนการผลิตเฉลี่ย** | **ราคาขายโดยเฉลี่ย** |
| **(ครัวเรือน/ไร่)** | **(กก./ไร่)** | **(บาท/ไร่)** | **(บาท/ไร่)** |
| **1) ทำนา** | ในเขตชลประทาน |  |  |  |  |
|  | นอกเขตชลประทาน | 85/1,171 | 360 | 2,500 | 3,000 |

|  |  |  |
| --- | --- | --- |
| **ประเภทแหล่งน้ำทางการเกษตร** | **ความเพียงพอของปริมาณน้ำฝน** | **การเข้าถึงแหล่งน้ำการเกษตร** |
| **เพียงพอ** | **ไม่เพียงพอ** | **ทั่วถึง** | **ไม่ทั่วถึง** |
| **1) ห้วย / ลำธาร** |  |  |  |  |
| **2) หนองน้ำ / บึง** |  | **🗸** |  | **🗸** |
| **3) อ่างเก็บน้ำ** |  |  |  |  |
| **4) ฝาย** |  |  |  |  |
| **5) สระ** |  |  |  |  |
| **6) คลองชลประทาน** |  |  |  |  |
| **7) ประปาหมู่บ้าน** |  |  |  |  |
| **8) ประปาส่วนภูมิภาค** |  |  |  |  |

|  |
| --- |
| **บ้านหนองเรือ หมู่ที่ 5** |
| **ประเภทของการทำการเกษตร** | **จำนวน** | **ผลผลิต** | **ต้นทุนการผลิตเฉลี่ย** | **ราคาขายโดยเฉลี่ย** |
| **(ครัวเรือน/ไร่)** | **(กก./ไร่)** | **(บาท/ไร่)** | **(บาท/ไร่)** |
| **1) ทำนา** | ในเขตชลประทาน |  |  |  |  |
|  | นอกเขตชลประทาน | 95/1,083 | - | 3,7000 | 3,500 |
| **2) ทำสวน** | สวนยางพารา |  |  |  |  |
| **3) ทำไร่** | ไร่อ้อย | 10/150 | - | - | - |
|  | ไร่ข้าวโพด |  |  |  |  |
|  | ไร่มันสำปะหลัง | 4/20 | - | - | - |

|  |  |  |
| --- | --- | --- |
| **ประเภทแหล่งน้ำทางการเกษตร** | **ความเพียงพอของปริมาณน้ำฝน** | **การเข้าถึงแหล่งน้ำการเกษตร** |
| **เพียงพอ** | **ไม่เพียงพอ** | **ทั่วถึง** | **ไม่ทั่วถึง** |
| **1) ห้วย / ลำธาร** |  |  |  |  |
| **2) หนองน้ำ / บึง** |  |  |  |  |
| **3) อ่างเก็บน้ำ** |  |  |  |  |
| **4) ฝาย** |  |  |  |  |
| **5) สระ** |  | **🗸** |  | **🗸** |
| **6) คลองชลประทาน** |  |  |  |  |
| **7) ประปาหมู่บ้าน** | **🗸** |  |  |  |
| **8) ประปาส่วนภูมิภาค** |  |  |  |  |

|  |
| --- |
| **บ้านหนองงู หมู่ที่ 6** |
| **ประเภทของการทำการเกษตร** | **จำนวน** | **ผลผลิต** | **ต้นทุนการผลิตเฉลี่ย** | **ราคาขายโดยเฉลี่ย** |
| **(ครัวเรือน/ไร่)** | **(กก./ไร่)** | **(บาท/ไร่)** | **(บาท/ไร่)** |
| **1) ทำนา** | ในเขตชลประทาน |  |  |  |  |
|  | นอกเขตชลประทาน | 47/660 | 600 | 4,000 | 4,800 |
| **2) ทำสวน** | สวนผัก | 7/11 | 300 | 3,500 | 5,ooo |
|  | ยางพารา | 2/6 | - | - | - |

|  |  |  |
| --- | --- | --- |
| **ประเภทแหล่งน้ำทางการเกษตร** | **ความเพียงพอของปริมาณน้ำฝน** | **การเข้าถึงแหล่งน้ำการเกษตร** |
| **เพียงพอ** | **ไม่เพียงพอ** | **ทั่วถึง** | **ไม่ทั่วถึง** |
| **1) ห้วย / ลำธาร** |  |  |  |  |
| **2) หนองน้ำ / บึง** |  |  |  |  |
| **3) อ่างเก็บน้ำ** |  |  |  |  |
| **4) ฝาย** |  |  |  |  |
| **5) สระ** |  |  |  |  |
| **6) คลองชลประทาน** |  |  |  |  |
| **7) ประปาหมู่บ้าน** | **🗸** |  |  |  |
| **8) ประปาส่วนภูมิภาค** |  |  |  |  |

|  |
| --- |
| **บ้านหนองยาง หมู่ที่ 7** |
| **ประเภทของการทำการเกษตร** | **จำนวน** | **ผลผลิต** | **ต้นทุนการผลิตเฉลี่ย** | **ราคาขายโดยเฉลี่ย** |
| **(ครัวเรือน/ไร่)** | **(กก./ไร่)** | **(บาท/ไร่)** | **(บาท/ไร่)** |
| **1) ทำนา** | ในเขตชลประทาน |  |  |  |  |
|  | นอกเขตชลประทาน | 120/1,033 | 300 | 1,500 | 3,000 |

|  |  |  |
| --- | --- | --- |
| **ประเภทแหล่งน้ำทางการเกษตร** | **ความเพียงพอของปริมาณน้ำฝน** | **การเข้าถึงแหล่งน้ำการเกษตร** |
| **เพียงพอ** | **ไม่เพียงพอ** | **ทั่วถึง** | **ไม่ทั่วถึง** |
| **1) ห้วย / ลำธาร** |  | **🗸** |  | **🗸** |
| **2) หนองน้ำ / บึง** |  |  |  |  |
| **3) อ่างเก็บน้ำ** |  |  |  |  |
| **4) ฝาย** |  | **🗸** |  | **🗸** |
| **5) สระ** |  |  |  |  |
| **6) คลองชลประทาน** |  |  |  |  |
| **7) ประปาหมู่บ้าน** | **🗸** |  | **🗸** |  |
| **8) การประปาส่วนภูมิภาค** |  |  |  |  |

|  |
| --- |
| **บ้านหนองทุ่มชุม หมู่ที่ 8** |
| **ประเภทของการทำการเกษตร** | **จำนวน** | **ผลผลิต** | **ต้นทุนการผลิตเฉลี่ย** | **ราคาขายโดยเฉลี่ย** |
| **(ครัวเรือน/ไร่)** | **(กก./ไร่)** | **(บาท/ไร่)** | **(บาท/ไร่)** |
| **1) ทำนา** | ในเขตชลประทาน |  |  |  |  |
|  | นอกเขตชลประทาน | 55/2,727 | 300 | 1,500 | 3,000 |

|  |  |  |
| --- | --- | --- |
| **ประเภทแหล่งน้ำทางการเกษตร** | **ความเพียงพอของปริมาณน้ำฝน** | **การเข้าถึงแหล่งน้ำการเกษตร** |
| **เพียงพอ** | **ไม่เพียงพอ** | **ทั่วถึง** | **ไม่ทั่วถึง** |
| **1) ห้วย / ลำธาร** |  |  |  |  |
| **2) หนองน้ำ / บึง** |  | **🗸** |  | **🗸** |
| **3) อ่างเก็บน้ำ** |  |  |  |  |
| **4) ฝาย** |  |  |  |  |
| **5) สระ** |  |  |  |  |
| **6) คลองชลประทาน** |  |  |  |  |
| **7) ประปาหมู่บ้าน** | **🗸** |  | **🗸** |  |
| **8) การประปาส่วนภูมิภาค** |  |  |  |  |

|  |
| --- |
| **บ้านทุ่งสนาม หมู่ที่ 9** |
| **ประเภทของการทำการเกษตร** | **จำนวน** | **ผลผลิต** | **ต้นทุนการผลิตเฉลี่ย** | **ราคาขายโดยเฉลี่ย** |
| **(ครัวเรือน/ไร่)** | **(กก./ไร่)** | **(บาท/ไร่)** | **(บาท/ไร่)** |
| **1) ทำนา** | ในเขตชลประทาน |  |  |  |  |
|  | นอกเขตชลประทาน | 99/1,000 | 300 | 1,800 | 2,500 |
| **2) ทำสวน** | สวนยางพารา | 2/20 | - | - | - |

|  |  |  |
| --- | --- | --- |
| **ประเภทแหล่งน้ำทางการเกษตร** | **ความเพียงพอของปริมาณน้ำฝน** | **การเข้าถึงแหล่งน้ำการเกษตร** |
| **เพียงพอ** | **ไม่เพียงพอ** | **ทั่วถึง** | **ไม่ทั่วถึง** |
| **1) ห้วย / ลำธาร** |  |  |  |  |
| **2) หนองน้ำ / บึง** |  | **🗸** |  | **🗸** |
| **3) อ่างเก็บน้ำ** |  |  |  |  |
| **4) ฝาย** |  |  |  |  |
| **5) สระ** |  |  |  |  |
| **6) คลองชลประทาน** |  |  |  |  |
| **7) ประปาหมู่บ้าน** | **🗸** |  |  |  |
| **8) การประปาส่วนภูมิภาค** |  |  |  |  |

**8. ศาสนา ประเพณี วัฒนธรรม**

**8.1 การนับถือศาสนา**

ในพื้นที่เทศบาลตำบลหนองหลวง ประชาชนส่วนใหญ่นับถือ ศาสนาพุทธ และมีบางส่วนที่นับถือศาสนาอิสลาม

* + - วัด/สำนักสงฆ์ จำนวน 9 แห่ง

**8.2 ประเพณีและงานประจำปี**

ในพื้นที่เทศบาลตำบลหนองหลวงประชาชนส่วนใหญ่ที่นับถือศาสนาพุทธ จะมีงานประเพณี ดังนี้

- งานบุญคูณลาน เป็นงานประจำระดับอำเภอ ประชาชนในทุกตำบลจะต้องเข้าร่วมงานดังกล่าวทุกปี มีการจัดนิทัศกาล ออกร้าน จำหน่ายสินค้า การประกอบพิธีทางศาสนาบุชาพระคุณข้าว

- งานบุญเบิกบ้าน(บุญบั้งไฟ หรือบุญเดือนหก) เพื่อเป็นการบุชาบอกกล่าวสิ่งศักดิ์สิทธิประจำหมู่บ้านก่อนการลงทำการปักดำ ที่ทางคณะกรรมการหมู่บ้านทุกหมู่บ้านจำกำหนด วันจัดงานขึ้นพร้อมกัน และเทศบาลตำบลหนองหลวงจะให้การสนับสนุนด้านวัสดุ อุปกรณ์ บุคลากร หรืองบประมาณตามสมควร

**8.3 ภูมิปัญญาท้องถิ่น ภาษาท้องถิ่น**

ในพื้นที่เทศบาลตำบลหนองหลวงมีภูมิปัญญาท้องถิ่นคือ ทอเสื่อกก เสื่อขิด เป็นต้น ภาษาถิ่น ในพื้นที่ตำบลหนองหลวงประชาชนส่วนมากใช้ภาษาในการสื่อสารคือ ภาษา อีสาน ภาษาลาว เป็นภาษาท้องถิ่น

**8.4 สินค้าพื้นเมืองและของที่ระลึก**

ตำบลหนองหลวงเป็นพื้นราบสูง มีความอุดมสมบูรณ์ ทำให้ประชาชนได้มีการใช้เวลาว่างจากการทำนา เช่น การปลูกหน่อไม้ฝรั่ง ปลูกผักกวางตุ้ง ทอเสื่อกก ทอเสื่อขิด เป็นสินค้าพื้นเมืองและเป็นของที่ระลึก เพื่อจำหน่ายในการออกร้านตามงานต่าง เป็นการหารายได้เพิ่ม

**9. ทรัพยากรธรรมชาติ**

**9.1 น้ำ**

ตำบลหนองหลวงเป็นพื้นที่ราบสูง ปีไหนที่ฤดูฝนไม่ตกตามฤดูกาลทำให้ประสบปัญหาภัยแล้งพื้นที่ตำบลหนองหลวงจะได้รับความเสียหายมาก ส่วนแหล่งน้ำธรรมชาติก็มีหลายแห่ง แต่ตื้นเขิน

9.1.1 สายน้ำ/ลำธาร/ห้วย/หนอง/คลอง/บึง/บุ่ง จำนวน 6 แห่ง

9.1.2 บ่อน้ำตื้น จำนวน 26 แห่ง

9.1.3 บ่อน้ำบาดาล จำนวน 91 แห่ง

9.1.4 ฝาย จำนวน 2 แห่ง

**9.2 ป่าไม้**

ตำบลหนองหลวง เป็นพื้นที่ราบพื้นที่ปริมาณของป่าไม้ในพื้นที่ ส่วนมากเป็นป่าขนาดเล็ก เช่น ป่าดอนตามหมู่บ้านที่ชาวบ้านช่วยการอนุรักษ์ไว้ป่าไม้และอื่นๆ

**9.3 ภูเขา**

พื้นที่ตำบลหนองหลวง ไม่มีภูเขา

**9.4 คุณภาพของทรัพยากรธรรมชาติ**

ตำบลหนองหลวงมีทรัพยากรธรรมชาติคือด้านแหล่งน้ำ เนื่องจากมีลำห้วยไหลผ่านและมี
หนองน้ำให้ประชาชนในพื้นที่ใช้ประโยชน์ในการทำการเกษตร การดำรงชีพ การเลี้ยงสัตว์ อุปโภค บริโภค